“โนมูระฯ” คัด 15 หุ้นเด่นฟื้นตัวเร็ว พร้อมเด้งแรงสวนตลาดผันผวน!
"โนมูระฯ" คัด 15 หุ้นเด่นฟื้นตัวเร็ว พร้อมเด้งแรงสวนตลาดผันผวน!
21 พ.ย. 2561

ผู้สื่อข่าวรายงานว่า ภาวะตลาดหุ้นไทยในเช้าวันนี้ยังคงอยู่ในช่วงผันผวน โดยดัชนีตลาดหุ้นไทยเปิดตลาดลงไปทำจุดต่ำสุดที่ระดับ 1,598.57 จุด หรือลดลง 13.46 จุด ขณะที่ปรับตัวกลับขึ้นมาอยู่ในแดนบวกช่วงสั้นก่อนปิดตลาดภาคเช้า และลงมาปิดตลาดที่  1,609.86 จุด ลดลง 2.17 จุด หรือ 0.13% ด้วยมูลค่าซื้อขาย 2.31 ล้านบาท
ด้าน บล.โนมูระ พัฒนสิน ระบุในบทวิเคราะห์ ว่า ในสถานการณ์ที่ตลาดหุ้นไทยปรับฐานเข้าสู่โซนซื้อในเชิงพื้นฐาน  ค่า P/E Ratio ปี 61 ที่ระดับ 15-14.4 เท่า กรอบ 1,620-1,555 จุด มอง Domestic Demand ไทยมีการฟื้นตัวที่มีนัยสำคัญ
ทั้งนี้มอง Domestic Demand ไทยมีการฟื้นตัวที่มีนัยสำคัญ สะท้อนจาก การบริโภคภาคเอกชนไตรมาส 3/2561 เพิ่มขึ้น 5% สูงกว่า GDP และเร่งตัวจากไตรมาส 2/2561 ที่โต 4.5% ขณะเดียวกันการลงทุนภาคเอกชนเพิ่มขึ้น 3.9% เร่งตัวจากไตรมาส 2/2561 จำนวน 3.2% รวมถึงหมดก่อสร้างที่เร่งขึ้น 4.7% จากไตรมาสก่อน 2%
อีกทั้งนโยบายภาครัฐที่มากระตุ้นการฟื้นตัวจากภายในให้แข็งแรงขึ้นก่อนการเลือกตั้งปี 2562 ทั้ง นโยบายหนุนการท่องเที่ยวและการบริโภค
ทั้งนี้ประเมินว่ากลุ่มที่จะนำตลาดคือกลุ่ม ธนาคาร (BBL, KBANK) ค้าปลีก (CPALL, ROBINS, BJC) สื่อสาร (ADVANC, DTAC, INTUCH) และกลุ่มที่อิงการลงทุนภาครัฐ (STEC, AMATA, SCC, HMPRO, DCC, LH, QH) จะเริ่มฟื้นตัวนำตลาด
 
โดยราคาหุ้น ธนาคารกรุงเทพ จำกัด (มหาชน) หรือ BBL ล่าสุด ปิดตลาดภาคเช้าอยู่ทรงตัวอยู่ที่ระดับ 205 บาท ด้วยมูลค่าซื้อขาย 547.39 ล้านบาท ,ราคาหุ้น ธนาคารกสิกรไทย จำกัด (มหาชน) หรือ KBANK อยู่ที่ระดับ 193.50 บาท ปรับตัวขึ้น 1.50 บาท หรือ 0.78% ด้วยมูลค่าซื้อขาย 954.09 ล้านบาท , บริษัท ซีพี ออลล์ จำกัด (มหาชน) หรือ CPALL อยู่ที่ระดับ 68.50 บาท ปรับตัวลดลง 0.25 บาท หรือ 0.36% ด้วยมูลค่าซื้อขาย 80.97 ล้านบาท, บริษัท โรบินสัน จำกัด (มหาชน) หรือ ROBINS อยู่ที่ระดับ 66 บาท ปรับตัวขึ้น 0.50 บาท หรือ 0.76% ด้วยมูลค่าซื้อขาย 19.83 ล้านบาท , บริษัท เบอร์ลี่ ยุคเกอร์ จำกัด (มหาชน) หรือ BJC อยู่ที่ระดับ 51 บาท ปรับตัวขึ้น 0.25 บาท หรือ 0.49% ด้วยมูลค่าซื้อขาย 258.30 ล้านบาท
ส่วน ราคาหุ้น บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC  อยู่ที่ระดับ 177 บาท ปรับตัวลดลง 0.50 บาท หรือ 0.28% ด้วยมูลค่าซื้อขาย 801.06 ล้านบาท, บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC อยู่ที่ระดับ 45.25 บาท ปรับตัวขึ้น 0.50 บาท หรือ 1.12% ด้วยมูลค่าซื้อขาย 88.63 ล้านบาท, บริษัท อินทัช โฮลดิ้งส์ จำกัด (มหาชน) หรือ INTUCH อยู่ที่ระดับ 49.75 บาท ปรับตัวขึ้น 0.50 บาท หรือ 1.02% ด้วยมูลค่าซื้อขาย 192.75 ล้านบาท
ด้าน บริษัท ซิโน-ไทย เอ็นจีเนียริ่งแอนด์คอนสตรัคชั่น จำกัด (มหาชน) หรือ STEC อยู่ที่ระดับ 23.90 บาท ปรับตัวขึ้น  0.20 บาท หรือ 0.84% ด้วยมูลค่าซื้อขาย 107.34 ล้านบาท, บริษัท อมตะ คอร์ปอเรชัน จำกัด (มหาชน) หรือ AMATA อยู่ที่ระดับ 22.60 บาท ปรับตัวขึ้น 0.40 บาท หรือ 1.80% ด้วยมูลค่าซื้อขาย 305.91 ล้านบาท, บริษัท ปูนซิเมนต์ไทย จำกัด(มหาชน) หรือ SCC อยู่ที่ระดับ 438 บาท ปรับตัวขึ้น 2 บาท หรือ 0.46% ด้วยมูลค่าซื้อขาย 924.41 ล้านบาท
บริษัท โฮม โปรดักส์ เซ็นเตอร์ จำกัด (มหาชน) หรือ HMPRO ทรงตัวอยู่ที่ระดับ 14.70 บาท ด้วยมูลค่าซื้อขาย 112.24 ล้านบาท, บริษัท ไดนาสตี้เซรามิค จำกัด (มหาชน) หรือ DCC ทรงตัวอยู่ที่ระดับ 2.06 บาท ด้วยมูลค่าซื้อขาย 2.31 ล้านบาท, บริษัทแลนด์แอนด์เฮ้าส์ จำกัด (มหาชน) หรือ LH ทรงตัวอยู่ที่ระดับ 9.90 บาท ด้วยมูลค่าซื้อขาย 205.11 ล้านบาท, บริษัท ควอลิตี้เฮ้าส์ จำกัด (มหาชน) หรือ QH อยู่ที่ระดับ 2.90 บาท ปรับตัวขึ้น 0.02 บาท หรือ 0.69% ด้วยมูลค่าซื้อขาย  73.12 ล้านบาท
 
 